Il-lum il-Muża siktet U saret sehem mill-ġrajja. L-id tal-Poeta mietet, 'Mma l-għanja tibqa' ħajja. Għax l-għanja kien tahielna Minflok li ħadha miegħu, U b'rieda ħallihielna B'tifkira tal-qalb tiegħu. Jien naf l'hu jibqa' magħna Fl-ispirtu tal-għajxien, Għax dan il-ħabib tagħna Poeta tan-Nirien. Dal-kompajżan jixraqlu Li jinsa kull uġigħ, U li ħadd ma jisraqlu Il-jedd tas-sedq u l-ġieh. Hu kien u jibqa' għalija L-ewliemes f'kliem mirquma, U vrusu bl-għerf mgħobbija Ma jkunu qatt mitmuma. Kien jaf isaffi b'ħerqa Sisien grammatikali, U jħaddem kliem bir-reqqa Ta' l-arti radikali. Sejjaħlu ħdejH minn ħdejna Biex jibda ħajja ġdida, Imbiegħed minn għajnejna, Mirfud minn kull theddida.